ปวดหัวหน่วงๆหนึบๆตื้อๆ ตลอดเวลา โดยเฉพาะบริเวณขมับด้านซ้าย ตื่นนอนมาก็ตื้อเลย ต้องพยายามกลืนน้ำลายจะรู้สึกดีขึ้นค่ะ เป็นแบบนี้มาจะครบปีแล้ว เวลาตื้อๆจะพยายามเงยหน้าขึ้นให้ลำคอตึงๆ จะรู้สึกดีขึ้นค่ะอ่อ ลืมบอกไปว่า ดิฉันมีอาการเสียงหวีดในหูข้างซ้ายมานานกว่า 2 ปีแล้วค่ะ//ขอบค่ะ
สวัสดีค่ะ อาการปวดศีรษะตื้อๆดังกล่าวมานั้น อาจจะเกิดจากกล้ามเนื้อที่ตึงตัวมากขึ้น ซึ่งอาจเป็นอาการปวดตื้อๆ พักแล้วมักจะดีขึ้น และปวดมากบริเวณขมับได้ สาเหตุอื่นๆเช่นปวดจากปลายเส้นประสาท ปวดจากสาเหตุภายในช่องหูซึ่งอาจมีอาการผิดปกติของหูเช่นได้ยินไม่ชัดเจน ปวดในหูร่วมด้วย เป็นต้นหากรู้สึกตึงๆนั้น ควรพักการใช้งาน ไม่เกร็งกล้ามเนื้อบ่อยจนเกินไป ฝึกยืดเหยียดกล้ามเนื้อได้ และรับประทานยาแก้ปวด ร่วมกับพักผ่อนให้เพียงพอหากมีอาการต่อเนื่อง ปวดมากขึ้นเรื่อยๆ จนรบกวนการใช้ชีวิตประจำวัน ควรรีบไปพบแพทย์